CELEX: 52011XG0122(01)
Language: sl
Date: 2011-01-22 00:00:00
Title: Sklepi Sveta o posebnem poročilu Evropskega računskega sodišča št. 4/2010: „Ali je od zasnove in upravljanja programa mobilnosti v okviru programa Leonardo da Vinci mogoče pričakovati dobre rezultate?“

22.1.2011   
            
            
               SL
            
            
               Uradni list Evropske unije
            
            
               C 22/1
            
         Sklepi Sveta o posebnem poročilu Evropskega računskega sodišča št. 4/2010:
   „Ali je od zasnove in upravljanja programa mobilnosti v okviru programa Leonardo da Vinci mogoče pričakovati dobre rezultate?“
   2011/C 22/01
   SVET EVROPSKE UNIJE –
   OB UPOŠTEVANJU sklepov Sveta o izboljšanju pregleda posebnih poročil Računskega sodišča v okviru postopka razrešnice (1);
   OB SKLICEVANJU na to, da je Leonardo da Vinci podprogram programa vseživljenjskega učenja (2007–2013), za izvajanje in spremljanje katerega je v celoti odgovorna Evropska komisija v sodelovanju z nacionalnimi organi;
   IN OB ZAVEDANJU, da predstavljajo projekti mobilnosti največji del tega podprograma –
   
               1.
            
            
               POZDRAVLJA posebno poročilo Računskega sodišča št. 4/2010, v katerem sta ocenjena zasnova in upravljanje programa mobilnosti iz programa Leonardo da Vinci v okviru programa vseživljenjskega učenja (2).
            
         
               2.
            
            
               SE SEZNANJA z odgovori Evropske komisije, ki so priloženi poročilu.
            
         
               3.
            
            
               POZDRAVLJA že sprejete ukrepe za izboljšanje pristopa Komisije k upravljanju programa Leonardo da Vinci.
            
         
               4.
            
            
               SE STRINJA s splošnim sklepom Računskega sodišča, da je od zasnove in upravljanja programa mobilnosti v okviru programa Leonardo da Vinci res mogoče pričakovati dobre rezultate, pri čemer pa si je treba še naprej prizadevati za izboljšanje delovanja tega programa.
            
         
               5.
            
            
               VSEENO POTRJUJE priporočila iz poročila Računskega sodišča in POZIVA KOMISIJO, naj ob upoštevanju sedanjih in prihodnjih programov:
               
                           (a)
                        
                        
                           izboljša sistem poročanja o rezultatih programa Leonardo da Vinci in uvede celovit sistem za merjenje njegovega učinka, pri čemer naj bo upravna obremenitev čim manjša, in sicer s takojšnjo vzpostavitvijo ustreznih aplikacij in instrumentov;
                        
                     
                           (b)
                        
                        
                           nacionalnim organom zagotovi več povratnih informacij kvalitativne narave, kar bi omogočilo zgoščen pregled izvajanja na nacionalni ravni ter izpostavilo dobre in slabe strani;
                        
                     
                           (c)
                        
                        
                           izboljša postopek ocenjevanja prijav, na primer z nadaljnjim oblikovanjem ocenjevalnega priročnika za ocenjevalce in oceno stroškovne učinkovitosti preverjanja ocenjevanja prijav pri izvajanju obiskov za spremljanje kakovosti in učinka v sodelujočih državah;
                        
                     
                           (d)
                        
                        
                           izboljša sistem spremljanja kakovosti in učinka ter ga usklajuje z letnimi poročili o dejavnostih, ki jih zdaj pripravljajo nacionalne agencije, pri tem pa si prizadeva, da se njihova delovna obremenitev ne bi povečala;
                        
                     
                           (e)
                        
                        
                           uskladi strukturi delovnega programa in letnega poročila in tako omogoči primerjavo med dejanskimi in načrtovanimi rezultati;
                        
                     
                           (f)
                        
                        
                           preuči možnosti za zagotovitev uporabniku prijaznega in učinkovitega orodja za iskanje partnerjev, ki bi omogočil enostavnejše zagotavljanje mest za udeležence iz tujine;
                        
                     
                           (g)
                        
                        
                           najpozneje do junija 2012 obvesti Svet o doseženem napredku pri izvajanju teh priporočil.
                        
                     
         
               6.
            
            
               POZIVA DRŽAVE ČLANICE IN KOMISIJO, naj v širšem okviru priprave in obravnave naslednje generacije programov EU na področju izobraževanja in usposabljanja upoštevajo priporočila iz posebnega poročila.
            
         
      (1)  Dok. 7515/00 FIN 127 z dne 3. aprila 2000 + COR 1 z dne 12. aprila 2000.
   
      (2)  Posebno poročilo št. 4/2010: Ali je od zasnove in upravljanja programa mobilnosti v okviru programa Leonardo da Vinci mogoče pričakovati dobre rezultate? (Dok. 14619/10 FIN 452 EDUC 160 SOC 624 z dne 7. oktobra 2010.)